[{"text_idx": "#000005", "text": "Ar 20fed Mai bydd fflyd Ras Cefnfor Volvo yn hwylio o Newport, Gogledd America, i Gaerdydd yng Nghymal 9 y ras hwylio o amgylch y byd. Mae disgwyl iddynt gyrraedd Caerdydd tua 28ain Mai lle byddant yn cael croeso cynnes yn o\u0302l i Ewrop. Bydd y morwyr wedi wynebu amodau anodd wrth iddynt hwylio dros Gefnfor y De a chroesi\u2019r cyhydedd."}, {"text_idx": "#000007", "text": "Mae Turn the Tide on Plastic, dan arweiniad Dee Caffari o Brydain, yn di\u0302m cymysg, ifanc, a chanddo neges gref ynghylch cynaliadwyedd. Mae\u2019r ymgyrch, sy\u2019n cael cefnogaeth gan y Mirpuri Foundation a\u2019r Ocean Family Foundation, y partneriaid cynaliadwyedd blaenllaw, wedi ymrwymo i broblem iechyd y mo\u0302r. Mae\u2019r ymgyrch hefyd yn cael cefnogaeth gan Sky Ocean Rescue a ddaeth yn bartner i\u2019r ti\u0302m yn y cyfryngau yn ddiweddar er mwyn helpu i godi ymwybyddiaeth o\u2019r problemau sy\u2019n wynebu ein moroedd."}, {"text_idx": "#000008", "text": "Un o brif nodau\u2019r ti\u0302m yw ymhelaethu ar ymgyrch \u2018Clean Seas: Turn the Tide on Plastic\u2019 Amgylchedd y Cenhedloedd Unedig drwy gydol wyth mis y ras."}, {"text_idx": "#000009", "text": "Rydym yn edrych ymlaen yn arw at y cyfle hwn gan fod cymaint o sylw\u2019n cael ei roi i\u2019r angen am lanhau ein cefnforoedd a sicrhau dyfodol cynaliadwy."}, {"text_idx": "#000010", "text": "Ar fyr rybudd, rydym wedi penderfynu ar thema cystadleuaeth i\u2019n helpu ni i ddewis y grw\u0302p ysgol lwcus i ymuno a\u0302\u2019r alwad skype hon."}, {"text_idx": "#000011", "text": "Gan fod y ras yn ddibynnol iawn ar amodau\u2019r gwynt a\u2019r tywydd, mae\u2019r gwaith o gynllunio gweithgareddau yn logistaidd bob amser yn gallu newid ar fyr rybudd. Mae hyn yn golygu nad oes modd i ni ar y pwynt hwn warantu amser na diwrnod ar gyfer galwad neu ymweliad, ond byddwn yn gweithio\u2019n agos gyda\u2019r enillydd a ddewisir."}, {"text_idx": "#000012", "text": "Rydym yn cynnig dau gyfle i ennill gwobr. Bydd y wobr gyntaf yn agored i unrhyw ysgol neu grw\u0302p ond bydd yr ail wobr yn gyfyngedig i ysgol neu grw\u0302p o fewn pellter byr i Gaerdydd."}, {"text_idx": "#000013", "text": "Adeiladu a thynnu llun o gerflun sydd wedi\u2019i wneud o blastig sydd wedi\u2019i daflu ar draeth neu mewn afon neu lyn. Rhaid i\u2019r cerflun gyfleu thema \u2018Blwyddyn y Mo\u0302r Cymru\u2019. E-bostiwch, postiwch neu rannu eich llun ag RYA Cymru Wales\nCyflwyno paragraff byr (dim mwy na 200 o eiriau) yn nodi pam eich bod yn meddwl y dylai rhai o griw \u2018Turn the Tide on Plastic\u2019 ymweld a\u0302\u2019ch ysgol neu\u2019ch grw\u0302p."}, {"text_idx": "#000014", "text": "Caiff y gystadleuaeth ei hyrwyddo gan RYA Cymru Wales ac mae\u2019n agored i unrhyw ysgol neu grw\u0302p yng Nghymru. Derbynnir ceisiadau gan blant ysgol blwyddyn 6 ac iau."}, {"text_idx": "#000015", "text": "Galwad skype 2 i 3 munud gyda\u2019r capten (Dee Caffari) a Bleddyn Mo\u0302n, y morwr o Gymru, wrth iddynt groesi Cefnfor Iwerydd. Bydd amser a dyddiad yr alwad yn amodol ar yr amodau ond bydd rhwng yr 20fed a\u2019r 27ain\nYn dibynnu ar leoliad yr ysgol ac amserlen y morwyr yn y porthladd, mae\u2019n debyg y cynhelir ymweliad aelod o\u2019r criw ag ysgol yng Nghymru ar 4ydd,5ed,6ed Mehefin"}, {"text_idx": "#000017", "text": "Dyddiad cau\u2019r gystadleuaeth 14eg Mai"}, {"text_idx": "#000019", "text": "Support All Afloat on AmazonSmile"}]